Gary Cooper
Gary Cooper (rođen kao Frank James Cooper; Helena, Montana, SAD, 7. maj 1901. – Los Angeles, Kalifornija, SAD, 13. maj 1961.), bio je američki glumac. Godine 1924. dolazi u Los Angeles, gdje radi različite poslove, a od 1925. počinje nastupati na filmu kao kaskader, statist i sitni epizodist u brojnim filmovima, uglavnom vesternima. Prvu veću ulogu dobija 1926. u filmu Dobitak Barbare Vorth, koji je postigao veliki uspjeh te označio početak karijere jedne od najvećih holivudskih zvijezda svih vremena. Umro je od raka.